
bi  volvimus  animo,  quid  profeceriut  in  arte  medica 
ii,  qui  in  rebus  perscrutrandis  microscopio  et  chemia 
adjutrice  utebantur,  quum  in  aliis  medicae  artis  parti¬ 
bus  utilitatem  videntur  attulisse  permagnam,  tum  quod 
pertinet  ad  neoplasmatum  classificationem,  prognosin, 
diagnosin.  Nam  per  longum  tempus  non  solum  ,  qui 
anatomiae  et  physiologiae  dederunt,  operam  medici, 
omui  modo  appetebant,  ut  respicientes,  cujusmodi  telis 
conformentur  tumores  quibusque  caussis  ac  rationibus 
nascantur  et  nutriantur,  discernant  ordines  certis  signis 
et  conditionibus  inter  se  diversos ;  sed  chirurgiae  im¬ 
primis  qui  occubuerunt,  summi  esse  aestimabant  mo¬ 
menti,  cognita  textura  ita  dividere  pseudoplasmata,  ut 
contemplantes,  et  quam  haberent  vim  ad  totius  cor¬ 
poris  humani  nutritionem,  et  quemadmodum  eodem 
loco  operatione  facta  reciderent ,  et  qua  ratione  in 
alia  corporis  organa  transirent,  tumores  appellarent 
benignos  et  malignos  et  quam  certissime  constituerent, 
num  operatione  possent  dirimi  et  quem  haberet  ex¬ 
stirpatio  eventum.  —  Quae  quum  divisio  complurium 
neoplasmatum  pro  certo  sit  constituta,  tamen  differunt 
inter  se  opiniones  de  tumoribus,  qui  nomine  sarcoma¬ 
tum  nominantur.  — 

Abernethy  hoc  nomine  complectebatur  tumorum 
ordinem,  quos  firma  et  carni  simili  consistentia  et, 
quod  non  abhorrererent  a  similitudine  fribrini  conglo¬ 
merati,  satis  distinctos  esse  ab  aliis  arbitratus  est. 
Qui  quod  deficientibus  omnibus  subtilioribus  signis 
anatomicis  ct  certiore  variorum  tumorum  originis  cogni- 

tione,  lipomata,  carcinomata,  alia^  quae  in  certos  ordi¬ 
nes  nunc  suiit  redacta,  confundebat,  admirari  non 
possumus.  — 

Primus  certiores  de  subtiliore  sarcomatum  textura 
instituit  disquisitiones  Joh.  Mueller,  qui  contendebat, 
principalia  eorum  elementa  esse  cellulas  caudatas, 
fusiformes,  ovales,  quae  plerumque  amorpha  et  albi- 
inunosa  substantia  intercellulari  conjuncta  essent.  Ha¬ 
buit  autem  sarcomata  in  benignorum  tumorum  numero 
posuitque  inter  fibromata  et  carcinomata,  concedens 
modo,  speciem  quandam  medullarem  et  mollem  saepe 
in  eodem  loco  iterum  exoriri.  Et  Vogel  sarcomata  in 
fibromatum  numerum  redegit,  putans,  cellulas  fusifor¬ 
mes  esse  in  stadio  quodam  fibrillarum  originis,  quod 
in  fibromatibus  veris  ac  genuinis,  cellulis  dilapsis,  in 
fibrillarum  formationem  transiret.  —  Lebert  sarcomata 
nomiue  ,,tumeurs  fibroplastiques ‘‘  appellat,  quod  no¬ 
men  pro  viri  auctoritate  et  celebritate  non  solum  in 
Francogallia ,  sed  etiam  in  Germania  usitatissimum, 
quamquam  autores  alii  imprimis  Virchow  hoc  nomen 
certo  modo  ordini,  sarcomati  fusocellulari  dandum  esse 
putant.  Virchow  nomine  sarcomatum  eos  complecti¬ 
tur  tumores,  quorum  telae  in  magnum  telae  conjuncti¬ 
vae  ordinem  sunt  redigendae,  quique  ab  aliis  pseudo- 
plasmatibus  tela  conjunctiva  compositis  differunt  prae¬ 
valentibus  elementis  cellulosis.  Hac  ipsa  re ,  quod 
cellulae  et  substantia  intercellularis,  etsi  haec  in  quan¬ 
titatem  reducta  sit  perparvam,  conformant  structuram 
firmam  nec  non  cohaerentem,  quae  recipit  vasa  et  cum 
adjacentibus  substantiae  conjunctivae  telis  connexu 
conjuncta  est  continuo,  sarcomata  distinguuntur  a  car¬ 
cinomatibus  tumoribusque  cysticis,  quorum  elementa 
specifica  plus  minusve  ratione  discontinua,  et  ut  ita 
dicam,  per  contiguum  modo  ad  tela  alia  apposita  sunt. 
Attamen  sunt  tumores,  in  quibus  et  sarcomatis  et  car¬ 
cinomatis  elementa  eodem  tempore  exoriuntur,  qua  ex 
re  alterum  ex  altero  nasci  nullo  modo  concludi  po¬ 
test.  —  Vulgo  duo  sarcomatis  ordines  possunt  dis¬ 
cerni,  sarcoma  fibrillosum  et  fibrillocellulosum ;  atque 
in  ordinem  sarcomatum  fibrilloccllulosorum  redigen¬ 
dum  est  sarcoma  melanodcs.  — 

Exsistunt  autem  sarcomata  omni  aetate,  etiam  con- 


3 


genita,  at  carcinomata  rarissime  exoriuntur  ante  aeta¬ 
tis  annum  trigesimum.  —  Componuntur  sarcomata 
neoplasmatibus  admodum  variabili  magnitudine;  modo 
magnitudine  seminis  canabis,  modo  capitis  viri  et  pon¬ 
dere  viginti  usque  ad  triginta  librarum  esse  possunt. 
Plerumque  ita  crescunt,  ut  ad  peripberiam  novi  exsi¬ 
stant  nodi,  qui  dislocant  partes  adjacentes  et  cum  iis, 
qui  prius  exoriebantur,  confluunt.  Interdum  etiam  uno 
permagno  nodo  conformantur.  —  Si  exoritur  tumor 
in  organi  parenchymate,  quod  totum  complet,  formam 
iufiltrationis  praebere  potest,  id  quod  dicimus  sarcoma 
diffusum.  Saepe  autem  tumor  firma,  quae  tela  con¬ 
junctiva  composita  est,  capsula  circumdatur  et,  quum 
capsula  complures  prius  secretos  nodos  pari  modo 
amplectatur,  tumor  visum  admodum  tuberosum  ha¬ 
bere  potest.  — 

Quod  pertinet  ad  subtiliorem  sarcomatum  textu¬ 
ram  cellulae  omnium  sarcomatum  notas  substantiae 
conjunctivae  cellulas,  sed,  ut  ita  dicam,  in  stadio  hy¬ 
pertrophico  demonstrant.  Sunt  autem  aut  rotundae 
aut  ovales  aut  caudatae  et  in  speciem  fusi  factae  et 
utrimque  processibus  longis  praeditae  aut  astrae  simi¬ 
les,  processibus  multis  instructae.  Cellularum  paries 
tenuis,  qui  facile  potest  dirimi  et  in  formationibus  no¬ 
vis  vix  cognosci.  Cellularum  contentum  homogeneum 
aut  paullulum  granulosum,  nucleum  rotundum  vel  ova¬ 
lem  et  perspicuum  nuclei  corpusculum  praebens.  Nu¬ 
cleorum  numerus  diversus,  in  cellulis  senioribus  vulgo 
unus ,  in  junioribus  duo  vel  tres  vel  complures.  In 
singulis  cellulis,  quae  ea  sunt  magnitudine,  ut  majo¬ 
res  in  corporis  humani  telis  non  inveniantur,  (cellulae 
giganteae  vel  maternae  vel  myeloideae  et  myeloplaxa 
nominabantur),  ita  augetur  nucleorum  numerus,  ut 
viginti  et  triginta  vel  centum  nucleos  in  unius  cellulae 
corpore  possis  cognoscere.  Quae  quamquam  cellula¬ 
rum  formae  jam  prius  erant  commemoratae ,  Lebert 
tamen  primus  demonstravit ,  magni  eas  esse  momenti 
in  tumoribus  fibroplasticis  componendis,  blae  cellulae 
multinucleatae  magnitudinem  Vis — Vio  Mm.  possunt  im¬ 
petrare. —  Quod  si  in  cellulis  fuscum  aut  nigrum  ex¬ 
sistit  pigmentum,  sarcoma  dicitur  melanodes.  Pigmen¬ 
tum  autem,  si  Lebert  sequimur  autorem,  triplici  modo 

adest;  est  enim  aut  infiltratio  pigmenti  diffusa  aut 
sunt  propriae  pigmenti  cellulae  aut  pigmentum  in  ipsis 
sarcomatis  cellulis  .versatur,  in  quibus  vel  inter  parie¬ 
tem  et  nucleum  in  contento  vel  in  ipso  nucleo  depo¬ 
situm  est.  Vircliow  putat,  pigmentum  in  sarcomatis 
cellulis  esse  et  cum  iis  solis  conjungi;  ac  si  aliter  in¬ 
veniatur  pigmentum,  ex  cellularum  detritu  deducendum 
esse,  qui  in  melanosibus,  quae  saepe  in  adipem  con¬ 
vertuntur,  haud  raro  exsistit.  Utrum  hoc  pigmentum, 
quod  eodem  fere  modo  se  habet  ac  pigmentum  retis 
Malpighii  et  strati,  quod  tela  conjunctiva  compositum 
est,  Iridis  et  Choroideae,  vi  metabolica  in  ipsis  cellu¬ 
lis  oriatur  an  e  corporis  succis  excipiatur,  discerni 
nondum  potest.  Tradiderunt  autem  nonnulli,  raelano- 
sium  pigmentum  et  in  sanguine  et  in  urina  aegroto¬ 
rum  inveniri  posse,  quae  etiam  corpore  illo,  quod 
dicitur  Indican,  abundare  fertur.  Pigmentum  autem  ex 
haematoglobulino  evadere,  pro  certo  habuerimus.  In 
casu  quodam,  quem  observavit  Billroth,  in  pigmento 
corpus,  quod  appellatur  Humin,  repertum  est. 

Substantia  intercellularis,  cujus  multo  minor  quam 
in  carcinomatibus  quantitas,  conformatur  massa  granu¬ 
losa  aut  homogeni,  plus  minusve  firma,  quae  interdum 
in  fibrillarum  speciem  facta  est.  Raro  e  tela  conjun¬ 
ctiva  sola  composita  est,  sed  vulgo  continet  plus  sub¬ 
stantiae  albuminosae,  caseinosae,  mucinosae,  quum  et 
coquendo  et  alcohole  et  acido  acetico  addito  praeci¬ 
pitata  exoriantur. 

Vasa  in  omnibus  sarcomatibus  exsistunt;  nec  po¬ 
test  dubitari,  quin  melanoses  quoque  vasa  contineant; 
id  quod  per  longum  tempus  in  dubium  vocabatur; 
nam  putabantur  neoplasmata  inorganisata.  Ac  habent 
certe  vasa  et  interdum  permulta  et  permagna,  ut  hae¬ 
morrhagiae  eveniant,  et  color  niger  non  solum  pigmento 
melanotico,  sed  etiam  infarcto  haemorrhagico  possit 
effici. 

Ea,  quae  commemoravimus,  elementa  ita  sunt  com¬ 
posita  in  sarcomatibus,  imprimis  melanosibus,  ut  mul¬ 
tum  differant  a  carcinomatibus,  in  quibus  cellulae  car- 
cinomatosae  et  substantia  intercellularis  in  rete,  quod 
tela  conjunctiva  vasibusque  sanguiniferis  conformatur, 
collocantur.  Cellulae  enim  sarcomatis,  in  densos  ordi- 

nes  redactae,  substantia  modo  intercellulari  secernun¬ 
tur,  quam  si  conferas  cum  cellulis,  perparvam  esse 
intelliges.  Tenues  telae  conjunctivae  fibrillae  per  hos 
cellulorum  acervos  trahunt  vasaque  nuper  exorta,  quae 
tamen  nullo  modo  cum  carcinomatum  stromate  possunt 
comparari.  Ac  quum  ita  conformata  sint  sarcomata, 
deest  etiam  carcinomatum  succus  et,  si  a  mollioribus 
sarcomatum  formis,  massa  perturbata  et  grisea  potest 
radendo  amoveri,  facile  tamen  potest  distingui  a  succo 
carcinomatoso  lacti  simili  aut  hoc  jam  crassiore.  Sar¬ 
comatum  consistentia  admodum  variabilis  tum  duritate 
fibromatum,  tum  mollitie  medullae  cerebralis.  Quae 
consistentia  quum  in  carcinomatibus  dependeat  ab  ea 
caussa,  utrum  stromatis,  quod  tela  conjunctiva  com¬ 
positum  est,  superet  evolutio  an  cellularum  et  sub¬ 
stantiae  intercellularis,  in  sarcomatibus  cellulis  modo 
diversis  efficitur.  Nam  in  durioribus  praevalent  cellu¬ 
lae  majores  caudatae  et  fusiformes,  in  mollioribus  mi¬ 
nores  rotundae  et  ovales.  Deinde  vasorum  abundan¬ 
tia  et  evolutionis  stadium ,  utrum  valde  augeantur 
cellulae  an  metamorphosi  afficiantur  regredienti,  haud 
parvi  momenti  est. 

Quod  pertinet  ad  primam  sarcomatis ,  praecipue 
melanodis  evolutionem,  Virchow  putat,  telam  conjunc¬ 
tivam,  substantiam  osseam,  periosteum,  medullam  ossi¬ 
um,  choroideam  matrices  esse  ita,  ut  sarcomatis  ele¬ 
menta  oriantur  ex  cellulis  telae  conjunctivae  ossium, 
medullae,  pigmenti.  Itaque  melanosium  partes,  quae 
nuper  exstiterunt,  continent  cellulas  fusiformes  et  re¬ 
tiformes,  quae  colore  modo  fusco  differunta  telae  con¬ 
junctivae  cellulis.  Deinde  magis  magisque  crescunt 
cellulae  et  diminuitur  substantia  intercellularis.  In¬ 
terdum  etiam  sarcomata  stadium  granulationis  habent, 
quae  valde  periculosae  sunt  formae,  cellulis  composi¬ 
tae  minoribus,  praebentque  habitum  medullarem.  In 
sarcom  atibus  duris  irritatio  aut  mechanica  aut  aegroti 
constitutione  effecta  stadium  hoc  granulationis  provo¬ 
care  et  evolutionem  facere  potest  celerrimam.  Tradi¬ 
derunt  deinde  non  nulli  memoriae,  in  sarcomatibus 
melanodibns  oriundis,  pigmentum,  quod  in  aliis  corpo¬ 
ris  partibus  depositum  esset,  evanescere.  Sic  hominis 
crines, '  qui  colore  essent  nigro,  tumore  melanotico 

crescente,  passiin  albos  factos  esse,  Fergusson  narrat, 
et  naevum  pigmentosum,  quum  exsisteret  neoplasma 
melanodes,  palluisse,  Langenbeck  observavit.  In  equis 
etiam  albis ,  quos  persaepe  tumoribus  melanoticis  la¬ 
borare  constat  et  quorum  melanosis  in  pericardio  effi¬ 
giem  invenimus  praestantissimiim  in  Lebert  atlante 
(chart,  CLXXXVIIl),  animadverterunt  veterinarii,  cri¬ 
nes  fieri  crispos^  fragiles ,  qui  facile  possint  evelli.  — 
At  alii  neque  lii  pauci  casus  observati  sunt,  in  quibus 
sive  tumore  exoriente  sive  posteriore  inde  tempore 
non  solum  pigmentum  e  corpore  non  evanescebat,  sed 
cutis  etiam  colore  subfusco  afficiebatur.  — 

In  aetiologia  exponenda  res  permultae  sunt  com¬ 
memorandae,  quas,  quanti  esseut  momenti,  Vircliovv 
et  Lebert  imprimis  demonstraverunt.  Sunt  enim  sar¬ 
comatum,  praecipue  melanodium  origines  saepe  redu¬ 
cendae  in  conditiones  congenitas  aut  in  res,  quas  jam 
per  longum  tempus  sine  ullo  detrimento  aegroti  habe¬ 
bant.  Saepe  verrucae,  naevi,  chloasmata,  similia,  quae 
multos  annos  molestias  nullo  modo  intulerant,  majoris 
evolutionis  fiunt  sedes  commutanturque  in  sarcomata, 
id  quod  jam  medici  antiqui  Celsus,  Hildanus,  Plenck 
observaverant.  Ita  ex  naevis  et  verrucis  pigmentatis, 
quae  in  familiis  nonnullis  hereditariae  sunt,  melanoses 
verae  exoriuntur.  Quae  in  tumorem  malignum  commu¬ 
tatio  saepe  conjuncta  est  cum  doloribus  pungentibus 
et  ardentibus,  cum  rubore  et  pruritu,  qnod  ad  partes 
scabendas  et  fricandas  aegrotos  impellit.  Augentnr 
autem  eo  tempore  mirum  in  modum  nuclei  et  cellulae, 
quae  praeformatum  elementorum  ordinem  sequuntur 
et  saepe  longos  corpusculorum  telae  conjunctivae  or¬ 
dines  imitantur.  Provocari  autem  potest  hic  status 
irritatione  mechanica,  vulnerationibus,  exanthematibus 
acutis.  Vulgo  e  verrucis  simplicibus  ejusdem  generis 
sarcomata,  e  pigmentatis  melanoses  solent  oriri  ;  at¬ 
tamen  inter  pigmentatas  tumoris  partes  etiam,  quae 
pigmentatae  non  sunt,  partes  inveniuntur.  Ac  quem 
admodum  potest  sarcomatum  numerus  in  verrucarum 
modum,  quorum  haud  raro  ingens  in  uno  homine  nu¬ 
merus,  amplificari,  exemplum  invenio  excellentissimum 
apud  Lebert  (Anat.  patholog.  II  pag.  652),  ubi  descrip- 

tus  homo,  cujus  tota  corporis  superficies  sarcomatibus 
innumerabilibus  diversa  magnitudine  erat  tecta. 

Deinde  partes  nonnullae  debiles  nec  complete 
conformatae  ad  sarcomata  constituenda  dispositae 
sunt,  ut  umbilicus  nonnunquam  et  dentes  et  glandulae 
sexuales.  Quod  quamvis  momentum  non  tam  certe 
possit  demonstrari,  quam  quod  antea  commemoratum 
est,  complura  tamen  a  Vircbow  exempla  sunt  collecta 
Redigenda  autem  huc  dentium  sunt  sarcomata,  quae 
nomine  epulidum  haud  raro  inveniuntur.  —  Quod  per¬ 
tinet  ad  aegrotantium  aetatem,  qui  sarcomatibus  con¬ 
genitis  sint  affecti,  reperiuntur.  Complures  deinde 
formae,  imprimis  quod  sarcoma  myeloides  dictum  est, 
saepe,  evolutionis  tempore  inter  aetatis  annum  XV. 
usque  ad  XXXVI  exsistunt.  Eiselt  de  tumoribus  me- 
lanoticis,  a  quibus  quidem  carcinomata  melanotica  non 
segregavit,  statuit,  78  pc.  post  annum  trigesimum 
oriri;  at  constat,  liberos  etiam,  qui  nondum  decem 
annos  erant  nati,  melanosibus  laborasse.  —  Tum  cer¬ 
tae  originis  caussae  vulnerationes  nominatae  sunt. 
Imprimis  ex  cicatricibus  saepe  sarcomata  evadunt, 
j  quae  facillime  recidunt,  tumoribus  exipsis  acuum  punc- 
I  tis,  quae  ad  margines  vulneris  operationis  conjungen¬ 
dos  facta  erant,  exortis.  Huc  accedunt  casus,  in  qui¬ 
bus  tumor  exstitit  in  cute  aut  in  partibus  haud  longe 
k  remotis,  quae  identidem  irritabantur  et  inflammatione 
■  afficiebantur.  Persaepe  hoc  modo  melanoses  in  pede 
E  et  imprimis  in  halluce  exoriuntur.  In  oculis  etiam 
^  sarcoma  melanodes  saepe  invenitur,  ac  si  in  casibus 
5  quibusdam  irritatio.,  quae  praecedebat,  demonstrari 
non  potest  tamen  saepe  potest,  ostendi,  oculum  ante 
ortum  tumorem  inflammatione  chronica  affectum  esse. 
Eadem  sarcomatum  aetiologia  in  ossibus,  quae  inflam¬ 
matione  imprimis  rheumatica  prius  laboraverant,  et 
in  membranis  serosis,  pleura,  pericardio,  peritonaeo, 
in  quibus  saepe  et  sarcomatis  elementa  et  inflamma¬ 
tionis,  quae  fuit  antea,  signa  inveniuntur,  sive  laborent 
infectione  continua  sive  tumoribus  vere  metastaticis. 

Ac  liceat  hoc  loco  paucis  commemorare  morbi 
exemplum,  quod,  observatum  in  nosocomio  Tigurino, 
ut  traderem  litteris  per  Lebert,  praeceptorem  huma¬ 
nissimum,  benignissimum  mihi  licebat,  et  in  quo  in- 

flammatio  et  irritatio,  quae  ante  tumorem  ortum  prae¬ 
cedebant,  ad  modum  sunt  perspicuae. 

Barbara  Fritsclii,  39  annos  nata  propter  typhum 
abdominalem  in  nosocomium  recepta,  in  margine  scapu¬ 
lae  dextrae  interno  habuit  tumorem,  magnitudine  ovi, 
qui  una  cum  scapula  potuit  moveri.  Psendoplasma  ne 
premendo  quidem  dolores  provocavit;  (auscultando  in 
tumore  fremitus,  cum  cordis  pulsu  synchronicus,  po¬ 
tuit  audiri.  .  Tumoris  causas  has  esse  aegrota  dixit; 
ante  tres  fere  annos  se  eodem  loco  carbunculo  decem 
hebdomades  laboravisse.  Deinde  aquam  portantem, 
se  saepius  scapulam  laesisse  ipsumque  humerum  luxa¬ 
visse;  quo  inde  tempore  crescere  tumorem  se  anim¬ 
advertisse. 

Diagnosis  erat  affectam  eam  esse  osteosarcomate 
scapulae.  Quum  tumor  mali  magnitudinem  adeptus 
esset  et  aegrota  magna  etiam  dyspuoe,  quamquam 
auscultaudo  in  pulmonibus  nihil  potuit  inveniri,  et 
diarrhoea  maxima  laborasset,  die  III.  mensis  octobris 
a.  h.  s.  LVI.  defuncta  est. 

Sectione  deinde  facta,  in  superiore  hemisphaera 
cerebri  sinistra  inventus  est  tumor,  magnitudine  amyg¬ 
dalae  consistentia  elastica,  colore  subfusco,  nequa¬ 
quam  succulentus.  Nodiis  similis,  magnitudine  glan¬ 
dis,  hemisphaera  dextra  erat.  Quibus  exceptis  cere¬ 
brum  erat  normale.  Deinde  tumores  metastatici  in  glan¬ 
dulae  thyreoideae  lobulo  sinistro ;  permulti  pulmone 
sinistro,  multi  dextro;  inter  singulos  nodos  pulmonum 
textura  normalis  est.  In  parte  inferiore  lobuli  dextri 
pus  provenit  e  foraminibus  perparvis,  cribriformi- 
bus,  quod  phlebitide  purulenta,  quae  pulmonis  spatium 
magnitudine  glandis  affecerat,  ortum  esse  videtur. 
Neque  in  corde  neque  in  pericardio  neoplasmata  in¬ 
venta  sunt.  At  in  angulo  costae  sinistrae  VII.  posi¬ 
tus  tumor,  longus  5  Cm ,  latus  3  Cm.,  crassus  2\ 
Cm.,  pleura,  circumdatus,  quae  hoc  loco  vasibus  ab¬ 
undat.  costa  atrophica,  mollis,  cartilagini  similis.  In 
medio  tumore,  qui  texturam  praebet  magis  fibrillosum, 
caverna  magnitudine  cerasi,  substantia  molli,  nigra 
impleta. 

Deinde  apud  pancreatem  duae  glandulae  lympha» 
ticae  in  substantiam  sarcomatosam  commutatae  sunt. 

quarum  major  magnitudine  mali  parvi  est.  In  mem¬ 
brana  mucosa  intestinorum  venae  admodum  sunt  im¬ 
pletae  sanguine.  In  hepate,  quod  lobulo  dextro  lon¬ 
gum  16  Cm.,  crassum  Cm.,  sinistro  longum  12  Cm., 
crassum  3  Cm.,  invenitur  in  margine  superiore  lobuli 
sinistri  tumor,  qui,  sub  peritonaeo  positus,  juglandis 
fere  praebet  magnitudinem  et  ex  hepatis  parenchymate 
potest  enucleari;  lobulo  dextro  nodus  minor,  magni¬ 
tudine  fabae.  In  utroque  rene  et  sub  tunica  albuginea 
noduli  magnitudine  milii  usque  ad  ciceris,  et  in  sini¬ 
stri  parenchymate  nodus  fabae  magnitudine. 

In  margine  scapulae  dextrae  interno  situs  est 
tumor  longus  10  Ctm.,  latus  7%  Cm.,  crassus  4—5 
Cm.,  conjunctus  cum  osse,  quocum  processibus  fibril- 
losis  cohaeret.  A  tumore,  qui  strictura  quadam  in 
duas  partes  divisus  est,  in  musculos  adjacentes  pro¬ 
cessus  singuli  progrediuntur,  et  tumoris  et  musculo¬ 
rum  tegentium  superficies  admodum  sanguinolenta. 
In  tumore  ipso  cognoscas  partem  corticalem,  sub¬ 
rubram,  sarci  similem,  et  nucleum  subflavum,  fibrillo- 
sum,  qui  cavernas  nonnullas  parvas  continet. 

Maximi  deinde  momenti  ad  sarcomata  conformanda, 
quales  sint  telae,  in  quibus  oriuntur.  Inveniuntur 
enim  in  ossium  superficie  sarcomata  osteoidea  in  cavo 
medullari  mollia,  medullaria,  cellulis  abundantia;  in 
cute  et  in  choroidea  melanoses  creberrimae;  in  ner¬ 
vorum  centris,  quae  ita  dicta  sunt  encephalomata,  in 
fasciis,  in  sclerotica  bulbi  in  dura  matre  sarcomata 
cellulis  magnis,  fusiformibus,  in  glandulis  fungi  pul¬ 
posi  substantia  intercellulari  admodum  tenui.  Quae 
matricis  vis  pertinet  etiam  ad  tumores  secundarios, 
metastaticos,  quum  sarcomata  ossium  efficiant  easdem 
in  partibus  aliis,  iii  ipsis  glandulis  formas,  melanoses 
iterum  tumores  pigmentatos,  ut,  quanta  sit  materiae 
inficientis  vis  possis  concludere.  Quamobrein  dyscra- 
siam  specificam  imprimis  melanoticam,  quam  adesse 
nonnulli  putabant,  in  aegrotantibus  exsistere  vix  pro 
certo  potest  haberi.  Quae  si  adesset,  multis 
locis  eodem  tempore  evaderent  nodi  et  ii  diversi 
pro  telis  diversis,  e  quibus  oriuntur.  Verisimile 
autem  videtur  esse,  infectionem  in  seminii  modum  in 
alia  loca,  in  alias  telas,  in  alia  organa  ita  pro- 

pagari,  ut  cellulae  de  loco,  quo  sunt  exortae,  deduc¬ 
tae,  in  aliis  quoque  organis  proprias  matricis  condi¬ 
tiones  retineant.  Num  ab  altero  individuo  in  alterum 
possit  transferri  infectio,  valde  in  dubium  vocandum 
est,  quamquam  Kleiicke,  animalia  se  bono  eventu  in¬ 
fecisse  contendit,  et  aegroti  quidam  ab  equis  se  in¬ 
fectos  esse  dicebant.  Quae  hac  de  re  a  Vircliow  fac¬ 
tae  sunt  disquisitiones,  aliter  evenerunt. 

Natura  autem  sarcomatum  infectiosa  triplici  modo 
demonstrari  potest.  Ac  primum  quidem  infectione 
continua  partes  afficiuntur  adjacentes  et  aequales  te¬ 
lae  propinquae  magis  magisque  aegrotant  ita,  ut  fines 
tumoris  longius  sint  propagandi,  quam  sitos  eos  esse, 
primo  intuitu  putemus.  Qua  ex  re  colligere  possu¬ 
mus  id,  quod  inter  omnes  constat,  sarcomata,  exstir¬ 
patione  facta,  saepe  in  eundem  locum  recidere.  Deinde 
infectio  continua  transit  in  telas  propinquas  heterolo- 
gas;  transgregitur  a  glandulis  mammae,  a  testi, 
a  glandulis  salivationis  in  telam  conjunctivam  adjacen¬ 
tem,  in  capsulam  adiposam,  in  cutem;  transgreditur  a 
membrana  ventriculi  mucosa  in  tunicam  muscularem 
et  serosam;  ab  orbita  in  nervum  opticum  et  cerebrum, 
a  cranii  ossibus  in  duram  matrem  et  in  musculos  ca¬ 
pitis,  Resistunt  autem  longum  tempus  membranae 
fibrosae  et  imprimis  cartilagines.  --  Tum  infectio 
est  discontinua,  quum  nodis  novis  propinquis  exorien¬ 
tibus,  qui  tela  normali  a  nodo  primum  nato  sunt  se¬ 
gregati,  et  quod  admodum  perspicue  in  melanosibus 
potest  animadverti;  tum  metastasibus  veris  in  organis 
longius  remotis  evadentibus,  glandulis  lymphaticis, 
pulmonibus,  cerebro,  hepate,  liene,  renibus,  ossibus. 
Commemoratione  autem  digna  res,  qua  admodum,  sar¬ 
comata  difterunt  a  carcinomatibus,  quod  glandulae 
lymphaticae,  quae  adjacent  ad  nodum  primum  exor¬ 
tum  ;  rarissime  afficiuntur  et  si  tumescunt,  iufiltratio- 
nem  modo  praebent  inflammatoriam;  at  quae  tumoribus 
propinquae  sunt  glandulae,  imprimis  bron¬ 
chiales  et  mediastinales,  saepius  inficiuntur. 

Quod  pertinet  ad  sarcomatum  symptomata  et  de¬ 
cursum,  complures  annos  possunt  crescere  nec  faciunt 
molestias  nisi  locales  neque  exulcerant,  imprimis  quae 
majoribus  cellulis  conformata  sunt.  At  sarcoma  me- 

lanodes  celerius  vulgo  decurrit  inter  sex  menses  et 
duos  annos.  Dolores,  quibus  admodum  aegroti,  car¬ 
cinomate  affecti ,  vexantur  in  sarcomatibus  modo 
exsistunt,  si  in  neurilemma  transeunt  vel  nervi  pre¬ 
muntur,  postquam  perdiu  tumores  non  attulerunt  do¬ 
lores.  Sanationem  sarcomatum  spontaneam  fuisse 
unquam,  non  constat. 

At  partes  tumorum  metamorphosi  adiposa,  quae 
saepe  exsistit,  resorberi  possunt:  cellulae  tunc  in  gra¬ 
nula  globulosque  et  tandem  in  detritum  adiposorptio, 
sum  solvuntur.  Quare  partim  fieri  potest  resorptio, 
partim  condensatio  fit  caseosa,  quam  Vircbow 
propter  similitudinem  cum  tuberculosis  quodam  sta¬ 
dio  metamorphosin  tuberculiformcm  vel  tubercu- 
lisationem  appellat.  Sed  existere  etiam  potest 
emollitio,  quae  transit  ad  vasorum  parietes  et  haemor- 
rhagias,  imprimis  medio  tumore  efficit.  Interdum  e^tiam 
detritus  ita  resorbetur,  ut  cavernae,  seroso  seu  sangui¬ 
nolento  fluido  completae,  oriantur.  Emolliri  deinde 
tumores  possunt  non  solum  metamorphosi  adiposa, 
sed  etiam  progredienti  ac  permagna  cellularum  evolu¬ 
tione,  quae  ante  ulcerationem,  in  sarcomatibus  haud 
crebram,  antecedere  solet.  Ulceratio  pro  diversa  sar¬ 
comatum  compositione  diversa.  Sarcomata  dura,  quae 
perdiu  non  aperiuntur  et  magnitudinem,  quam  com¬ 
memoravimus,  excellentem  adipiscuntur,  admodum  lente 
exulcerant;  citius  formationes,  cellulis  abundantes  nec 
non  molles,  quorum  quae  exstiterunt  ulcera,  celeriter 
in  majus  feruntur  nabentque  secretionem  largam,  se¬ 
rosam  vel  sanguinolentam,  putridam  ac  fundum  fun¬ 
gosum,  tuberosum,  ulceribus  carcinomatosis  similem  , 
ostendunt.  Melanosarcomata  exulcerata  secretione 
nigra,  sepiae  simili  sunt. 

Sarcomatum  diagnosis  ex  iis,  quae  commemorata 
sunt,  fieri  potest.  In  casibus  dubiis  punctione  explo- 
rativa  et  imprimis  partibus  tumoris  parvis  instrumento, 
a  Middeldorpf  hunc  ad  finem  invento,  evulsis,  disqui¬ 
sitione  microscopica  sarcoma  cognoscere  possimus.  Me- 
lanos  arcoma,  si  videre  possumus,  facile  colore  fusco  vel  ni¬ 
gro  cutis  cognoscitur,  sin  autem  in  internis  corporis  parti - 
busoritur,  difficilis,  in  singulis  casibus  impossibilis  diagno- 

sis.  Nam  primum  quidem,  quum  tradiderint  memo¬ 
riae  alii  pigmentum  ex  corporis  partibus  evanescere, 
pallere  naevos  pigmentosos,  albescere  crines;  alii  di¬ 
cant  cutis  colorem  magis  fieri  fuscum,  quem  sequamur, 
nescimus ;  ac  incerta  quoque  casu  liaec  signa,  quam¬ 
quam  plures  augeri  cutis  pigmentum  contendunt.  Eo¬ 
dem  modo  partim  non  satis  demonstrata,  partim  refu¬ 
tata  est  eorum  opinio,  qui  pigmentum  melanosium  in 
sanguine  se  invenisse  contendunt  et  in  urina,  quae 
aere  aut  acidis  appositis  nigrum  adduxisse  colorem 
dicitur.  Quod  quamquam  pro  certo  in  casibus  qui¬ 
busdam  haberi  potest,  tamen  corpore,  quod  dicitur 
Indican,  effectum  esse  videtur,  quod  in  quaque  urina 
esse  potest  multisque  organorum  uropoeticorum  vel 
corporis  perturbationibus  augetur.  Casus  a  Billroth  ob¬ 
servatus,  in  quo  pigmentum  melanodes  in  urina  reper¬ 
tum  est,  hac  in  re  nullius  momenti  est,  quoniam  in 
ipsa  vesicae  urinariae  membrana  mucosa  tumores  me- 
lanotici  erant. 

Prognosis  quae  sit,  tum  dependet  a  tumorum  situ 
et  magnitudine,  tum  ab  inficiendi  facultate,  quae  in 
sarcomatibus  cellulis  parvis  et  rotundis,  praecipue  me- 
lanoticis  est  maxima.  Cachexia,  quae  iu  carcinomati¬ 
bus  creberrima,  in  sarcomatibus  rara  est,  quoniam  pro 
tumorum  textura  lentius  crescunt  nec  tantos  absor¬ 
bent  corporis  succos;  attamen  ulcerationes  haemorrhagiis 
complicatae  et  organorum,  quae  ad  nutritionem  pertinent, 
allectio,  interdum  anaemiam  et  marasmum  possunt  provo¬ 
care.  Dum  non  longius  propagati  sint  tumoris  fines  et,  glan¬ 
dulis  lymphaticis  intactis,  oriundi  locus  modo  affectus,  sit 
prognosis  pro  conditionibus  fausta,  si  tumor  exstirpatur. 

•  Nam  in  ipsis  sarcomatibus,  medullaribus  et  mela^poti- 
cis,  quorum  tanta  malignitas,  ut  ea  re  vix  differant  a 
carcinomatibus,  operatione  facta,  sanatio  observata  est, 
cujus  rei  et  Grohe  (Bardeleben,  Chirurgie  Tome  I.) 
memoriae  tradidit  exempla  duo.  Quam  vero  melano- 
sarcomata  sint  maligna,  jam  ex  eo  potest  concludi, 
quod  nonnulli  dyscrasiam  melanoticam  esse  contende¬ 
runt,  quam  rem  pro  certo  haberi  non  posse  jam  su¬ 
pra  demonstravimus.  Maximi  vero  momenti  ad  sar¬ 
comatum  melanodium  malignitatem  cognoscendam  ma¬ 
tricis  naturam  esse,  et  quot  vasibus  sit  praedita  et 

quomodo  a  partibus  adjacentibus  sit  segregata,  nullo 
modo  potest  negari.  Sin  autem  tumor  jam  adhaeret 
partibus  propinquis  conjunctusque  est  cum  iis  pro¬ 
cessibus  quasi  immissis;  si  parietes,  quibus  loci,  quo 
exstitit,  natura  circumdatus  est,  penetravit,  ut  cartila¬ 
ginibus,  quarum  maxima  resistentia,  fasciis,  dura  matre, 
sclerotica,  ossium  substantia  compacta,  periosteo  jam 
non  contineatur:  et  partes  adjacentes  penitus  alfectas 
esse,  et  nodos  metastaticas  in  aliis  organis  exstitisse 
putamus,  ut  timeamus,  ne,  operatione  facta,  celerius 
crescant  tumores  et  in  majus  efferatur  morbus.  Pro¬ 
gnosis  tunc  est  infaustissima. 

Itaque  nullam  sarcomatum  therapiam,  nisi  tumoris 
exstirpationem  esse,  facile  intelligendum  est.  Quum 
certa  sit  diagnosis,  amovendus,  si  propter  locum  fieri 
potest,  tumor  vel  ipsa  pars  aegrota.  — 

Ac  obtigit  mihi,  ut  sarcoma  melanodes,  quod,  in 
basi  cranii  positum,  et  nervorum  functiones  admodum 
perturbaverat  et  in  sectione  tumores  metastaticos  per¬ 
multos  praebebat,  in  clinico  chirurgico  Vratislaviensi 
observarem;  quem  casum  in  lucem  proferre  tumores¬ 
que  disquirere,  microscopio  III.  Middeldorpf  benignitate 
mihi  licebat,  cui  hoc  loco  gratias  ago  quam  maximas; 
una  Dr.  Schiffer  et  Dr.  Wyss,  qui  in  rebus  investi¬ 
gandis  benignissime  me  adjuverunt. 

Gottlieb  Bizarrek  operarius  die  XXVII  mensis 
Augusti  anni  hujus  saeculi  LXIV  venit  in  policlini- 
cum  chirurgicum,  affectus  ptosi  palpebrae  superioris 
oculi  sinistri,  simulque  querens  de  totali  ejusdem  oculi 
caecitate.  Exophthalmus  non  satis  magnus  animad¬ 
vertebatur,  quem  ex  bulbi  forma  commutata  ortum 
esse  putes.  Quum  instituta  deinde  esset  disquisitio 
speculo  oculi  nihil  aegroti  potuit  inveniri,  nisi  parva 
parietis  posterioris  anaemia,  qui  justo  flavior  esse  vi¬ 
debatur.  Die  quinto  mensis  septembris  facta  est  iri- 
dectomia,  ut,  quum  glaucomatis  suspicium  esset,  pressio 
intraocularis  diminueretur.  Propter  sequentem  inde 
inflammationem ,  quae  oculi  tantam  praecipue  effecit 
chemosin ,  ut  conjunctiva  duorum  tuberum  in  formam 
proveniret  neque  oculus  posset  aperiri,  remedia  adhi¬ 
bita  antiphlogistica ;  applicatae  sunt  hirudines;  datura 
hydrargyrum  chloretum  mite,  quibus  rebus  inflamma- 

tio  admodum  est  diminuta.  Die  VllI  mensis  Decem¬ 
bris  —  in  clinicum  chirurgicum  receptus  est.  De 
morbo,  quo  laborat,  aegrotus  brevibus  verbis  fere  haec 
dicit.  Uno  circiter  anno  ante  hoc  tempus  alfectus  est 
continuis  doloribus  sinistra  regione  temporali.  Mense 
Februario  hujus  anni  sensit  aciem  oculi  sinistri  dimi¬ 
nui;  qua  de  caussa  clinicum  ophthalmiatricum  adiit; 
attamen  frustra.  Contra  infirmitas  oculi  celeriter  auge¬ 
batur  et  mense  martio  hujus  anni  aegrotus  omnino 
caecus  erat  oculo  sinistro.  (Simul  est  exophthalmus.) 
Haec  animadvertit,  digito,  quem  de  fronte  ad  genam 
ducebat,  conclusum  oculum  lateris  sinistri  tangens  et 
bulbo  sinistro  contundens.  Quinque  circiter  hebdoma¬ 
dibus  ante  hoc  tempus  quum  facta  esset  oculo  sinistro 
iridectomia,  aegrotus  latere  oris  sinistro  sensum  frigo¬ 
ris  habebat,  ubi  mox  eczema  exstitit.  — 

Patiens  est  homo  satis  male  nutritus  lividi  colo¬ 
ris,  habitus  destructi  et  infirmi.  Sinistro  oculi  ptosis 
et  exophthalmus  conjuncta  suiit  haud  magno  rubore 
palpebrarum,  quae  possunt  concludi  energia  et  pate¬ 
fieri  usque  ad  2 spatium.  Aperiri  vero  solum  pos¬ 
sunt  contractione  musculi  frontalis,  quo  pellis  fronta¬ 
lis  runcatur  et  palpebra  superior  sublevatur.  Conjun¬ 
ctiva  bulbi  et  palpebrarum  satis  injecta  est  completis 
vasibus  et  secernit  secretum  catarrhale.  Oculus  fere 
dimidio  extra  orbitam  stans  non  majoris  voluminis, 
sed  majoris  resistentiae  est  dextro.  Cornea  omnino 
fere  turbata  est,  superiore  modo  segmento  perspicitur 
angusta,  clara  linea  ita,  ut  superior  modo  finis  pu¬ 
pillae  cognosci  possit.  Extus  perspicitur  sub  finibus 
corneae  et  soleroticae  cicatrix  linearis  fere  2 longa. 
Pupilla,  quanta  jam  nunc  cognosci  potest,  ampla  et 
irregularis  est.  Sensus  lucis  deest  neque  adaequato 
neque  mechanico  modo  incitari  potest.  Oculus  plane 
immobilis  est;  passive  facile  moveri  potest  in  fundo, 
qui  mollis  et  impressibilis  esse  videtur;  sensibilitato 
omnino  caret.  Quae  anaesthesia  pertinet  fere  ad  regio¬ 
nem  totam  nervi  trigemini  sinistri.  Affecta  sunt  igitur 
dimidium  frontis  sinistrum  et  cutis  capitis  respondens 
usque  ad  altitudinem  lineae,  quam  inter  utramque 
aurem  ductam  esse  putes ;  tum  faciei  totum  dimidium 
sinistrum,  latere  nasi  incluso  et  exclusis  inferiore  re- 

gione  temporali  et  sub  arcu  zygomatico  parte  in  la¬ 
tere  sita  genae.  Haec  autem  est  in  statu  paretico. 
Aegrotus  contendit  his  regionibus  se  demum  quatuor- 
decim  diebus  ante  hoc  tempus  sensum  perdere  coe¬ 
pisse.  In  cavo  narium  et  oris  res  ita  se  habent.  Mem¬ 
brana  narium  mucosa  est  insensibilis;  odor  vaporis 
ammoniaci  adhuc  percipitur,  sed  peracto  satis  longo 
tempore ,  aegroto  se  statim  avertente ,  si  eodem  modo 
sanum  narium  latus  perquiritur.  Num  aucta  lacryma- 
rum  secretio  glandulae  sinistrae  exsisteret,  non  plane 
constitui  potuit  propter  praesens  catarrhale  secretum. 
Secretio  non  aucta  esse  videbatur.  Oris  cavum  simili 
modo  sese  habet.  Laeva  parte  fundus,  palatum  du¬ 
rum,  sinistrum  linguae  dimidium  usque  ad  raphen, 
arcus  palatoglossus  sinister  anaesthetica  sunt  neque 
vero  arcus  palatopharyngeus.  Quae  explorationes 
semper  fiebant  acumine  aculeo,  quo  omnino  non  parco 
modo  utebantur.  Pariter  se  habent  dentes  et  mandi¬ 
bula  partis  sinistrae.  Partes  asymmetricas  esse  dici 
non  potest  neque  linguam  laesam  esse  vides.  Inter 
edendum  aegrotus  dextra  modo  parte  sensum  habet 
et  inter  potandum  dimidium  solum  vitri  sentit  et  multa 
alia  ejusmodi.  In  concludendis  maxillis  contrahitur 
perspicue  m.  masseter,  pari  modo  functionem  suam  per¬ 
ficit  m.  buccinator,  si  exhalatur  aer  ex  impleto  oris 
cavo.  Regione  nervi  facialis  paralyses  cognosci  non 
possunt.  Digitus  choanis  immissus  nihil  tumoris  in¬ 
venit;  aer  liber  perducitur.  Aegrotus  est  satis  surdus, 
sinistra  parte,  ut  videtur,  magis  dextra  et  loquitur 
difficulter  et  tarde.  His  malis  duobus  annis  ante  hoc 
tempus  se  affectum  esse  dicit,  quo  tempore  fulgur 
paucos  passus  ab  eo  terram  tetigerit.  Quae  mala  una 
cum  oculi  affectione  orta  esse,  aegrotus  plane  negat 
neque  alia  unquam  de  hac  re  loquitur.  In  sinistra 
parte  labii  superioris  et  menti  planae,  subllavae,  ex¬ 
siccatae  porrigines,  quas  ab  eczemate,  quod  supra  de¬ 
monstravimus,  relictas  esse  intelligis.  — 

Ex  urethra  secretum  virulentum  defluit  et  inter 
glandem  et  praeputium  est  excrescentia  acuminata, 
quae  forfice  amovetur.  Propter  pyorrhoeam  fiunt  in¬ 
jectiones.  Syphilitice  se  infectum  esse  aegrotus  plane 
negat  neque  hujus  rei  signa  reperiri  possunt.  — 

Intelligentia  aegroti  nequaquam  egregia ,  sed  major, 
quam  pro  infirmo,  satis  stupido  vultu  et  lingua  diffi¬ 
cili  eam  esse  putes.  Duae  dicit  satis  sunt  firma ,  ut 
disquisitio  complicatarum  nervorum  perturbationum  pro 
conditionibus  satis  sit  certa.  —  Febris  deest.  In  di¬ 
gestionis  organis  perturbatio  inveniri  non  potest;  ne¬ 
que  in  pulmonibus  neque  iii  corde. 

Diagnosis  autem  erat,  laborare  aegrotum  tumore 
retroorbitali  vel  magis  post  bulbum  sito,  qui  in  basin 
cranii  aut  a  basi  in  orbitam  crescebat. 

In  oculum  solutio  zinci  cum  tinctura  opii  installa- 
batur  Conatus  caussa  intus  Kalium  jodatum  dabatur. 

12/10.  Cornea  in  superiore  parte  jam  amplius  di¬ 
lucida  est,  ut  fere  totum  superius  pupillae  dimidium 
perspicere  possis.  Aliae  permutationes  non  exstite¬ 
runt.  Superest,  ut  commemoremus,  aure  sinistra  etiam 
tragum  et  meatum  auditorium  externum  et  partim  condiam 
anaestheticam  esse.  Quum  exquiras  sensum  gustus 
linguae,  haec  invenies.  Si  aegrotus  porrigere  ex  ore 
linguam  jubetur  et  si  acumen,  attamen  solum  sinistrum 
tinctura  Colocynthidis  inducis,  non  concedens,  ut  lin-  ! 
gua  illico  in  os  retrahetur,  aegrotum  vultum  defigu- 
rare  animadvertis.  Gustum  pessimum  se  certe  sen-  i 
sisse  confirmat,  priusquam  linguam  in  os  retraheret, 
et  fluidum  in  superficie  organi  distribui  posset.  Dum 
lingua  extus  fuit,  certe  cognosci  potuit,  liquidum  ne¬ 
que  in  posteriorem  neque  in  dextram  partem  supra 
raphen  ditfundi.  Praecipue  sensibiles  se  praebent  si¬ 
nistri  linguae  dimidii  partes  laterales.  —  Allato  deinde 
altero  polo  (folio  platinae)  catenae  constantis  acumini 
linguae  porrectae,  altero  manui  aegroti,  si  cursus  in  ! 

altitudinem  directus  erat,  id  est,  si  polus  prior  comme-  i 

moratus  positivus  erat,  aegrotus  contendit,  gustum  | 
acerbum  fuisse,  descendente  vero  cursu,  se  nihil  gusta-  i 
visse.  Hoc  experimento  omnis  fraus  aegroti  prohibe-  | 
batur.  Anaesthesis  vero  nervi  lingualis  hodie  quoque 
acu  perfecta  declarabatur,  quum  tam  profundi  acus  j 
ictus,  ut  sanguis  profunderet,  in  lingua  non  sentirentur. 

20/10.  Cornea  clarior  reddita  est;  porrigines  oris 
omnino  amotae  sunt.  Exophthalmus  et  nervorum 
anaesthesia  sunt  immutata.  M.  masseter  lateris  sinistri, 
maxillis  conclusis,  omnino  laxus  videtur.  — 

2|11.  Corneae  turbationes  diminutae ;  signa  para¬ 
lysis  trigemini  non  mutata;  dimidium  iridis  externum 
magnam  et  lunatam  exsectionem  ostendit.  A  cicatrice 
corneae  tenuis,  nebulosus  texturae  fasciculus  directus 
introrsum  porrigitur,  qui  liber  natat  in  aqua  camerae 
oculi  anterioris. 

6|11.  Conjunctiva  oculi  sinistri  incipit  cedematose 
turgere  et  magnopere  luxuriatur. 

8|11,  Conjunctiva  tantopere  condensata  est,  ut 
inter  conclusas  palpebras  rugosa  proveniat.  Exoph¬ 
thalmus  crevit.  Oculus  superior  rubidus  est;  cornea 
iterum  turbatur.  Oculus  occluditur  emplastro  collo- 
diali  et  usus  kalii  jodati  intermittitur,  postquam 
aegroto  fere  data  est  uncia  et  dimidia. 

lOjll.  Processus  destructionis  corneae  celeriter 
augetur;  tota  est  turbata  et  in  superficie  exulcerata. 
Palpebrae  rubidae  sunt  et  temperatura  localis  est 
aucta. 


16|11.  Cornea  purulente  infiltrata  esse  videtur 
et  luridi  est  coloris;  parvum  tantum  segmentum  in¬ 
terioris  lateris  hac  infiltratioric  liberum  est.  Exoph- 
talmiis  auctus  est.  Digito  in  orbitam  juxta  oculum 
presso,  extenti  musculi  praecipue  obliquus'  superior 
animadverti  possunt. 

24lll.  Tota  cornea  se  offert  tanquam  ulcus,  tenui 
parte  superficiei  in  suppurationem  mutata.  Conjunc¬ 
tiva  ita  turgescere  pergit,  ut  cornea  prosiliente  con¬ 
junctivae  vallo  diminuta  esse  videatur.  Ex  laeva  aure 
effluvium  est.  Totum  diem  aegrotus  quiete  et  apathice 
in  lecto  jacet.  Os  pallidum, .vultus  plane  stupidus  est; 
attamen  aegrotus  interrogatus  apte  respondet. 

Sequentibus  inde  diebus  tumor  et  infiltratio 
corneae  magis  augebantur;  nec  tamen  cornea  perfora¬ 
batur;  pari  modo  crescebat  exophthalmus.  Cerebrum 
paullatim  majorem  irritationem  ostendere  coepit.  Aegro¬ 
tus  febri  laborabat  et  talem  se  gessit,  ut  plane  mente 
captus  haberi  posset.  Non  respondet  interrogatus ; 
bibit  sui  ipsius  urinam,  alia  ejusmodi  fecit.  Mortuus 
est  die  v  mensis  decembris  cum  indiciis  gravis  gene¬ 
ralis  depressionis. 

Obductio  cadaveris  fiebat  sedecim  horas  post 


mortem. 


3 


IS 


Corpus  bene  constitutum,  modice  maceratum  est, 
nusquam  oedemata  inveniuntur,  tegumenta  communia 
pallida  sunt.  Sub  cute  pectoris  dextri  lateris  animad¬ 
vertitur  in  tela  conjunctiva  subcutanea  nodulus,  mag¬ 
nitudinem  fabae  habens ,  circumcisus,  modice  densus, 
si  intersecatur  splendidus,  niger.  Galea  a  cranio  dis¬ 
soluta,  cognoscuntur  in  exteriore  cranii  parte  sub  ini¬ 
tio  m.  temporalis  et  in  periosteo  et  minore  gradu  in 
fascia  m.  temporalis  nigri,  irregulares,  circumcisi,  parvi, 
noduli,  massam  nigram  formantes,  qui,  si  intersecantur, 
splendidi,  nigri  videntur  et  a  quibus  nihil  detergeri 
potest.  Periosteum ,  parum  diligenter  contemplanti, 
videtur  nigro  colore  illitum  esse.  Diligentius  autem 
contemplatus,  animadvertes,  magnam  copiam  nigrae 
materiae  adesse,  quae  constat  e  tabulis  ab  .  usque 
ad  1  Mm.  crassis.  Crassitudo  marginum  minor  est 
neque  quid  aliud  cognosci  potest  nisi  puncta  et  li* 
neolae.  Massa  nigra  obtegit  quoque  processum  Zy¬ 
gomaticum  ,  os  frontale  et  os  Zygomaticum  ipsum, 
praeterea,  ubi  tegit  fasciam  m.  temporalis,  non  solum 
hoc  modo,  ut  descriptum  est,  se  ostendit,  sed  etiam 
in  ea  lineas  format,  paribus  intervallibus  distantes  ac 
fibrillae  m.  temporalis.  —  Tectum  cranii  ceterum  te¬ 
nuis,  parvum  sanguinem  tenens,  maxime  asymetrica 
est,  crista  occipitali  interna  fere  1  Cm.  a  media  linea 
in  dextrum  latus  abscedente  ita,  ut  protuberantia  oc¬ 
cipitalis  interna  sita  sit  a  latere  prolongatae  suturae 
sagittalis.  Praeterea  supra  os  temporale  in  finibus 
ossis  parietalis  et  frontalis  depressio  introrsum  inve¬ 
nitur.  Inter  hanc  depressionem  et  apicem  suturae 
lambdoideae  quatuor  fossae  irregulares,  circiter  unum 
quadratum  Cm.  magnae  sunt  in  interiore  cranii  super¬ 
ficie,  ubi  tabula  interna  et  maxima  pars  diploes  subla¬ 
tae  sunt  et  tantum  parva  pars  reliqua  diploes  in  ta¬ 
bula  externa  invenitur.  lu  superficie  externa  nihil 
quatuor  fossarum  animadvertitur,  quarum  anterior 
finitima  sulco  art.  meningeae  mediae  eique  praesita  est. 
Ab  eo  loco  porrigitur  parvus  sulcus  retro  et  finitur 
duobus  magis  retro  sitis,  oblongis  foveis,  qiiae  circiter 
2  Cm.  longae  et  5  vel  6  Mm.  latae  sunt.  A  quibus 
porrigitur  multo  magis  retro  parvus  vasorum  sulcus, 
qui  postrema  parva  fovea  linitur.  —  In  dura  matre 

inveniuntur  in  locis  foveis  descriptis  respondentibus 
haud  procul  ab  arteria  meningea  inedia  dextra  for- 
nam  insulae  imitantes,  satis  circumscriptae,  1  vel  2 
Mm.  supra  superliciem  durae  matris  prominentes,  nigrae 
massae  solidae  consistentiae,  et,  ubi  intersecantur,  suc¬ 
cus  fuscus,  colore  sepiae  abstergeri  potest.  Reliqua 
dura  mater  normalis  est.  Remota  dura  matre,  pia  ma¬ 
ter,  invenitur  normalis  qualitatis,  omnino  non  sicca. 
Gyri  tantum  in  anticis  partibus  hemispliaerarum  ac 
quidem  in  duobus  lateribus  pariter  complanati  sunt. 
Cerebrum  mollisimum  est,  servans  normalem  sanguinis 
quantitatem.  Laterales  ventriculi  extenti,  parvum 
liquidi  continent  dexter  plus  quam  sinister.  Parietes 
ventriculorum  normales  videntur.  Ependyma  praeci¬ 
pue  latere  sinistro  in  thalamo  optico  pure  tectum  est, 
fundus  ventriculi  sinistri  satis  concameratus,  ceterum 
mutatus  non  est.  Cerebro  in  situ  paullatim  remoto 
et  thalamis  opticis  tantum  et  corporibus  striatis  et 
partibus  centralibus,  quae  sub  iis  positae  sunt,  relictis, 
imago  fere  haec  ostenditur.  In  media  cranii  fossa  con¬ 
cameratur  neoplasma,  magnitudine  mali,  ex  quatuor 
singulis  tumoribus,  magnitudinem  pruni  habentibus, 
compositum,  quod  partim  dura  matre  tectum  est,  par- 
tim  ea  perfracta  piam  matrem  tangit,  concretum  cum 
ea  non  firmius.  Pars  tumoris  se  infert  proxime  post 
os  cribriforme  in  cavum  cranii  et  prae  se  urget  chia¬ 
sma  et  nervos  opticos  ita,  ut  duo  optici  astricte  ex¬ 
tenti  prorsum,  egregium  llexum  convexum  formantes 
in  orbitas  descendant.  Quae  mutatio  opticorum  pror¬ 
sum  et  sursum  maxime  pertinet  ad  nervum  sinistrum, 
dextro  minore  gradu  dislocato.  Opticus  laevus  deinde 
admodum  complanatus  est,  vagina  tumore  oblita  est, 
dexter  contra  formam  suam  globosam  satis  servavit 
neque  tumori  adhaeret.  Tumor  e  basi  ossis  cunei¬ 
formis  et  ex  ea  parte  magnae  alae  exit,  quae  basi  fini¬ 
tima  est.  Orbitam  versus  et  sursum  protrusus  est 
et  alam  parvam  ossis  cuneiformis  lateris  sinistri,  par¬ 
tem  processus  orbitalis  ossis  frontis  et  fundum  orbi¬ 
tae  laevae  diruit.  Os  petrosum  lateris  sinistri  totum 
conservatum  est.  Color  tumoris  est  fuscus,  fere  niger; 
si  intersecatur,  ravus,  partim  canus,  partim  cineraceus 
est.  Plenus  est .  sanguinis  et  mollis;  ubi  intersectus 

est,  facile  Succus  abstergeri  potest,  in  quo  sub  micro- 
scopio  pulclierriniae,  fuso  similes  processibus  instructae 
cellulae  sarcomatosae  cognoscuntur.  Dura  matre  tu¬ 
mor,  ut  supra  commemoratum  est,  partim  jam  tectus 
est,  praecipue  in  latere  posteriore,  et  hoc  loco  protii- 
ditur  massa  globosa  in  foramine  durae  matris,  quod 
respondet  foramini  ovali  sinistro ,  quae  habet  frugi 
magnitudinem.  Hactenus  tertius  ramus  nervi  trigemini 
porrigitur,  qui  dissolvitur  in  complures  ramos  et  fibril¬ 
las,  quarum  qualitas  nervorum  similis  celeriter  perdi¬ 
tur  ita,  ut  modo  reliqui  telae  conjunctivae  similes  fu¬ 
nes  ia  massam  tumoris  ineant.  Pariter  se  habent  se¬ 
cundus  et  primus  ramus  nervi  quinti,  cujus  rami  intra 
orbitam  nervum  supraorbitalem  usque  ad  finem  cog¬ 
noscere  possumus.  Hic  microscopio  adhibito  normalis 
videtur. 

Annulus  fibrosus,  quo  oriuntur  musculi  oculi, 
eadem  massa  pulla  sarcomatis  infectus  est.  Musculi 
oculorum  ex  eo  orti  pari  modo  degenerati  sunt.  M. 
levator  palpebrae  superioris  parte  antica  tenuis  est 
tria  tantum  vel  quatuorMm.  latus  posteriore  autem  parte 
.mutatus  est  in  tumoris  massam,  quae  habet  diametrum 
quindecim  Mm  et  est  rotunda,  quae  perimisio  externo 
tecta  est.  M.  rectus  superior  quoque  posterioribus  duabus 
partibus  in  amplum  tria  Cm.  longum,  duo  Cm.  latum  duo 
Cm.  crassum  rotundum,  perimisio  exteruo  tectum,  le¬ 
vem,  sejunctum  tumorem  transiit,  in  cujus  superficie 
lineae  adhuc  cognosci  possunt,  respondentes  musculi 
fibrillis.  Neque  hoc  loco,  neque  in  tumore  interiore 
exstat  musculorum  substantia;  reliqua  autem  anterior 
tertia  musculi  pars  coloris  pallidi  est  et  pallidae, 
fibrosae  qualitatis.  Minore  gradu,  attamen  fere  eodem 
modo  m.  rectus  internus  et  paulo  magis  m.  rectus  in¬ 
ferior  et  externus  degenerati  sunt.  Duo  obliqui  mu¬ 
sculi  posteriore  parte  eandem  abnormem  qualitatem 
ostendunt,  anteriores  partes  contra  musculorum  qua¬ 
litatem  servasse  videntur,  praeterea  rubri  quidem  co¬ 
loris,  sed  augustae  et  laxae  sunt.  Praeter  tumores, 
quos  descripsimus  in  orbita. nulli  inveniuntur.  Neo¬ 
plasmata  vero  descripta  musculorum  orbitam  complent, 
bulbo  toto  prorsum  presso,  ut  hoc  modo  exophthal¬ 
mus  ortus  sit.  Nervus  opticus  in  orbita  normali 

qualitate  neque  complanatus  est;  si  transverse  inter¬ 
secatur,  puri,  albi  coloris.  Cornea  ulcerata,  partibus 
aegrotis  cranii  exemtis,  rupta  est;  lens  et  corpus 
vitreum  remota  sunt,  retina  tantum  lacerata  exstat;  in 
bulbo  nulla  tumoris  formatio  invenitur.  ’ 

Secundum  cerebri  nervos,  qui  ad  os  porriguntur, 
praecipue  secundum  nervum  infraorbitalem  et  nasopala¬ 
tinum  Scarpae  lateris  sinistri,  deinde  dextro  latere  in 
fissura  orbitali  inferiore,  secundum  nervum  facialem 
et  acusticum  et  trigeminum  massae  nigrae  infunduntur 
in  foramina  et  canales  cranii,  qnae  tali  qualitate  sunt, 
quali  supra  descripta  neoplasmata  in  dura  matre  et 
m.  temporali.  Attamen  tenues  sunt  neque  unquam 
nervis  nocent.  —  Vasa  cranii  sunt  normalia,  partirn 
penetrant  tumorem,  nusquam  auteui  obturata  vel  la¬ 
cerata  sunt.  Dextro  latere  membrana  tympani  diruta 
est;  in  meatu  auditorio  externo  et  in  cavo  tympani 
album,  foetidum  pus  invenitur. 

Glandulae  lymphaticae  colli  normales  sunt.  — 
Oesophagus  et  aorta  thoracica  valent.  Pulmones, 
paucis  tantum  locis  parietis  pectoralis  adhaerent;  prae- 
tera  sanguine  satis  pleni  neque  valde  pigmentati  sunt ; 
in  tela  pulmonis  nonnulli  nigri  noduli  sparsi  sunt. 
Larynx,  trachea,  bronchi  integra;  glandulae  bronchia¬ 
les  intumuerunt  et  infiltratae  sunt.  Pericardium  inane, 
cor  normale  est. 

Jecur  satis  auctum,  omnino  normalis  formae  et 
coloris  est.  In  superficie  animadvertitur  magnus  nu¬ 
merus  macularum  rotundarum,  circumcisarum  et  no¬ 
dorum  'canorum  vel  nigrorum:  Majores  cineracei  vel 
pulli  noduli,  diametrum  decem  vel  viginti  Mm.  haben¬ 
tes,  plerumque,  maximi  semper,  plus  minusve  ex  su¬ 
perficie  prominent. 

Inveniuntur  frequentes  in  convexa,  sed  etiam  in 
posteriore  jecoris  superficie.  Si  intersecantur  majores 
cani  noduli,  videtur  cana  tela  in  media  paite  plerumque 
contracta  esse,  pullo  succo  tecta.  Consistentia  eorum 
pro  rata  parte  solida  et  sicca  est,  majora  sanguinis 
vasa  in  iis  non  animadvertuntur.  Noduli  minores  in 
superficie  quasi  maculae  videntur,  unum  vel  decem 
Mm.  magnae;  quae  haud  raro  rotundae  et  nigrae  sunt; 
unicus  modo  accurate  orbiculatus  albus  nodulus  in 

superiore  parte  marginis  jecoris  dextri  invenitur.  Si 
intrasecantur  minores  nigri  noduli,  ostendunt  cinera¬ 
ceam  fere  nigram  a  locis,  quae  circum  jacent,  separa¬ 
tam  telam,  quae  vix  exstat  e  loco,  ubi  intrasecta, 
et  a  qua  culter  non  multum  succi  cani  absterget.  Ve¬ 
sica  fellea  est  extenta  et  referta  pituitoso  tlavo  felle. 
—  Splen,  vix  auctus,  praebet  capsulam  paulluin  tur¬ 
batam,  texturam  normalem,  normalem  sanguinis  copiam. 

Renes  subparvi  sunt,  capsula  facile  potest  de¬ 
trahi;  superficies  levis;  parenchyma  integrum. 

Ventriculus,  intestina,  vesica  urinaria  abnormi ta- 
;tem  non  praebent.  -In  parte  membranacea  urethrae 
invenitur  strictura  cicatrice  elfecta.  Aorta  abdomina¬ 
lis,  venae  crurales,  glandulae  mesenteriales  et  retro- 
peritonaeales,  pancreas  integra  sunt.  — 

E  picris  is.  Est  autem  hic,  quem  descripsi,  ca¬ 
sus  admodum  commemoratione  dignus  et  propter  per¬ 
turbationes,  quas  tumor,  nervo  trigemino  sinistro  di¬ 
ruto,  in  partibus  diversis  effecit,  et  propter  tumorum 
evolutionem^  sedem,  texturam.  Ac  si  primum  quidem 
contemplamur,  quae  exstiterint  conditiones  nervi  trige¬ 
mini  paralysi,  mirum  in  modum  congruere  videntur 
cum  iis,  quas,  nervo  trigemino  in  animalibus  post 
ganglion  Gasseri  dissecto,  primus  Magendie,  deinde 
Longet,  nostra  aetate  Budge,  Graefe,  Schilf,  Beriiard, 
alii  observabant.  Nam  primum  caussae,  quae  oculi 
sinistri  commutationes,  imprimis  posteriore  tempore 
ortas,  provocaverant,  maximam  partem  in  nervi  trige¬ 
mini  paralysi  sunt  quaerendae.  Exophthalmus  quidem 
ortus  est  musculorum  tumoribus,  quibus  ex  orbita  ocu¬ 
lus  premebatur;  et  Ptosin  m.  levatore  palpebrae  su¬ 
perioris  hunc  in  modum,  quem  supra  descripsimus, 
mutato,  exstitisse,  facile  intelligi  potest.  Caussa  cae¬ 
citatis  in  compressione  nervi  optici  sinistri  posita  esse 
videtur.  Primam  deinde  corneae  perturbationem  et 
conjunctivae  intumescentiam  inflammatione,  quae  iri- 
dectomiam  secuta  est,  ortam  esse,  verisimile  est, 
quippe  quae  remediis  antiphlogisticis  et  Zinco  sulphu- 
rico  cum  tinctura  opii  adhibitis,  satis  celeriter  evanuerit. 
At  quae  secuta  inde  est  corneae  perturbatio  et  ulce¬ 
ratio  ac  conjunctiva  intumescentia  statusque  catarrha- 
lis,  quae  res  cum  oculi  insensibilitate  totali  erant  con- 

junctae,  nervo  trigemino  deleto,  efficiebantur.  Quo 
modo  eadem  de  caussa  pupilla  sit  commutata,  prop¬ 
ter  iridectomiam  cognosci  non  potuit.  Quod  deinde 
attinet  ad  oculi  immobilitatem,  quam,  trigemino  dis¬ 
secto,  evadere,  pbysiologi  nonnulli  observabant,  ut  in 
hoc  casu,  musculis  tantopere  degeneratis  jam  exsiste¬ 
ret,  necesse  erat.  Olfactus  autem  lateris  narium  sini¬ 
stri  debilitatus,  eo  reducendus  esse  videtur  quod,  tri¬ 
gemino  diruto,  nasi  etiam  membrana  mucosa  aiiaesthe- 
tica  est  et  inflammatione  afficitur,  qua  re  olfactus 
sensum  admodum  diminui,  satis  constat.  Quae  deinde 
facta  sunt  experimenta  de  vi,  quam  ramus  lingualis 
nervi  trigemini  habeat  ad  gustum,  haud  dissentiunt 
ab  iis,  quae,  trigemino  in  animalibus  dissecto,  Panizza, 
Valentin,  Stannius  fecerant,  ut  contendi  possit,  ner¬ 
vum  lingualem  modo  sensibilitatis  non  gustus  nervum 
esse.  Quod  deinde  faciei  partes  nonnullae  non  eodem 
tempore  amiseriint  sensibilitatem  ac  m.  masseter  et  m. 
buccinator  contrahi  potuerunt,  quum  partes,  quarum 
a  tertio  trigemini  ramo  dependeat  sensibilitas,  jam 
anaestheticae  essent,  eo  reducendum  esse  videbatur, 
quod  primum  nervi  quinti  ramum  ultimum  tumore  di¬ 
rutum  esse  et  rami  tertii  fibrillas  quasdam  motorias 
diutius  restitisse,  verisimile  erat.  Eczematis  demum, 
nervo  trigemino  dissecto  orti,  apud  physiologos  qui¬ 
dem  exemplum  non  invenio ;  attamen,  quod  in  aegroto 
faciei  latere  erat  eczema,  a  nervi  trigemini  affectione 
dependisse  puto.  Nam  et  Hebra  cutis  morbos  haud 
raro  cum  nervorum  affectione  conjunctos  esse  invenit, 
et  in  Lebert*  clinico  medico  identidem  occasio  mihi 
est  data  observandorum  casuum,  iu  quibus  herpes 
zoster  una  cum  neuralgia  et  nervorum  intercostalium, 
ct  nervi  ulnaris  oriebatur.  — 

Si  tumorem  ipsum  contemplamur,  primum  interro¬ 
gandum  est,  utrum  in  melanomatum  numero  habendus 
sit,  qui  tumores,  siVirchow  sequimur  autorem,  modo 
tela  conjunctiva  pigmentata  compositi  sunt,  an  car¬ 
cinomatum  melanoticorum  an  sarcomatum  melanodium. 
Inveniebatur  autem  disquisitione  microscopica  sarcoma 
melanodes.  Imprimis  hepatis  tumores  propter  magni¬ 
tudinem  tumorum  diversam,  quae  diversis  evolutionis 
gradibus  effiiciebatur,  apti  ad  disquisitionem  videban- 

tur.  Si  enim  intersecabatur  jecoris  parenchyma,  ubi¬ 
que  sparsi,  nigri  nodi  cognoscebantur,  quorum  alii 
magnitudinem  acuminis  aculei,  alii  diametrum;!''  ha¬ 
bebant.  Nodi  majores  albis,  fibrosis  septis  a  jecoris 
parenchymate  adjacente  segregati  sunt,  quorum  ad  pe- 
ripheriam  minores,  magis  pigmentati  nodi  orti  sunt, 
qui  eodem  modo  a  parenchymate  hepatis  et  tumori¬ 
bus  finitimis  splendidis  albis  parietibus  secreti  sunt. 
Ubi  duo  vel  tres  nodi  conveniunt,  septum  longe  cras¬ 
sius,  latius,  in  planitiem  propagatum  videtur.  Similes 
albae  lineae  passim  etiam  in  tumorum  textura  sunt, 
quae  eo  clariores  perspiciuntur,  quod  secundum  alba 
septa  fibrosa  pigmentum  nigrum  admodum  auctum 
est.  In  nodis  ipsis  vasorum  lumina  non  animadver' 
tuntur;  at  in  septis  albis  vasa,  massa  injecta  colorata, 
facile  cognosci  possunt. 

Si  microscopio  perquirebantur,  nodi  cellulis  fusi¬ 
formibus,  quae  plerumque  unum  habent  nucleum  ova¬ 
lem,  compositi  sunt.  Pigmentum  nigrum  vel  fuscum 
in  cellularum  contento ,  interdum  etiam  in  nuclep 
animadvertere  licet.  Juxta  cellulas  pigmentatas  etiam, 
quae  pigmentatae  non  sunt,  inveniuntur,  quae  ubique 
immixtae  sunt  et  paullo  videntur  minores.  Cellulae 
in  densos  ordines  redactae  sunt,  perparva  substantia 
intercellulari.  Passim  inter  densas  cellulas  telae  con¬ 
junctivae  fibrillae-  perspicuae  et  undulatae  congnos- 
cuntur,  neque  in  fibrillis,  neque  inter  eas  pigmentum 
est.  #  In  nodulis  minoribus  interdum  ramus  venae  por¬ 
tarum,  inquam  massa  caerulea  injecta  est,  in  medio 
situs  anim  advertitur,  circum  quem  primae  cellulae 
ortae  esse  videntur.  Matricem  autem  telam  conjunc¬ 
tivam  hepatis  esse,  verisimile  est;  nusquam  enim  he¬ 
patis  cellulae  mutatae  sunt,  sed  cellulae  sarcomatosae 
inter  eas  dispersae.  In  nodorum  majorum  textura  cel¬ 
lulas  adiposas  admodum  perspicuas  videre  licet,  qui¬ 
bus  initium  metamorphosis  adiposae,  quam  saepe  in 
sacromatibus  exsistere  constat,  demonstratur.  Cellu¬ 
lae  autem  sarcomatosae  latae  sunt  0,  0062  Cm.,  mino¬ 
res  cellulae  longae  0,  0093  Mm.,  majores  0,0102,  vel 
0,  0186  Cm. 

Quod  attinet  ad  tempus  locumque  evolutionis  tu¬ 
moris,  in  basi  cranii  siti,  initium  duobus  annis  ante 

aegroti  mortem  fuisse  videtur,  quo  tempore  surditate 
et  loquendi  difficultate  laborabat,  cujus  rei  caussam, 
certe  inanem  ad  tumorem,  esse  dicebat,  quod  fulgur 
haud  longe  ab  eo  terram  tetigisset.  Ortus  autem  erat 
tumor  in  basi  ossis  ^  cuneiformis  et  parte  adjacente 
alae  magnae.  Piam  matrem  igitur,  quam  Virchow 
(Archiv,  XVI.  pag.  180)  ad  pigmentum  tumoresque 
pigmentatos  formandos  admodum  aptam  esse,  demon¬ 
stravit,  ad  hoc  sarcoma  melanodes  valuisse  negan¬ 
dum  est.  Sed  similitudinem  praebet  hic  casus  cum 
eo,  quem  Virchow  loco  citato  describit,  ea  re,  quod 
massis  nigris  nervi,  musculorum  fasciae,  dura  mater 
eodem  modo  quasi  colore  nigro  illita  erant;  parem 
casum  tradit  Billroth  (Allgemeine  Chirurgie,  pag.  692), 
in  quo  peritonaeum  et  mesenterium  hac  ratione  for¬ 
mationibus  secundariis  affectum  erat.  Tumores  hepa¬ 
tis  differunt  a  casu,  quem  Lebert  (Frerichs,  Leber- 
krankheiten,  tom  II„  pag.  319)  descripsit  ea  re,  quod 
hepar  tunc  admodum  auctum  erat.  Erat  enim  pon¬ 
dere  ISVg  librarum,  lobulus  dexter  altus  l4",  latus 
9^',  crassus  5";  sinister  altus  9",  latus  5",  crassus  3", 
at  in  casu  hic  descripto  vix  erat  auctum.  Erat  autem 
morbi  decursus  pro  malignitate  tumoris  satis  longus, 
nam  in  casu  a  Billroth  tradito  morbus  quindecim  men¬ 
sibus  decurrit.  Dura  mater  celerem  tumoris  evolutio¬ 
nem  diu  prohibuisse  videtur. 

^  I  ;  m: 

Natus  sum  Hermannus  Maas  die  III  mensis  i  Januarii 
a.  h.  s.  XLII  Stargardiae  Pomeranorum,  fidei  addictus  veteri, 
patre  Daniel,  quem  dilectissimum  ut  per  longissimum  tempus 
Deus  mihi  servet  incolumem  in  dies  oro  atque  precor,  matre 
Marianne ,  e  gente  Klopstock ,  quam  praematura  morte  mihi 
ereptam  lugeo.  Primis  litterarum  elementis  imbutus  gymna- 
sium  adii  Groeningianum  Stargardiense  ibique  per  octo  annos 
commorabar,  ,  Paschali  'tempore  a.  h.  LXI,  testimonio  ma¬ 
turitatis  instructus,  Gryphiam  me  contuli,  ubi  ab  111.  Hoefer, 
rectore  Magnifico,  in  civium  academicorum  numerum  receptus, 
ab  111.  Haeser,  decano  spectatissimo ,  gratioso  medicorum  or¬ 
dini  adscriptus  sum.  Semestri  quinto  Vratislaviam  me  con¬ 
tuli,  ubi  ab  111.  Grube,  rectore  Magnifico,  et  ab  111.  Heiden- 
hain,  decano  spectatissimo  in  civium  academicorum  numerum 
receptus  iisque  adscriptus  sum.  Postquam  deinde  Gryphiae 
per  septimum  semestre  111.  Bardeleben  rectore  et  111.  Ruehle 
decano  civis  academicus  fui,  Vratislaviam  redii  et  111,  Roemer, 
rectore  Magnifico  et  111.  Barkow,  decano  spectatissimo  artis 
medicae  studiis  occubui. 

Per  quadriennium  disserentes  audivi  viros  illustrissimos, 
celeberrimos,  experientissimos :  ' 

Gryphiae:  Baier,  Bardeleben,  Budge,  de  Feilitsch,  Hae- 


ser,  Laurer,  Limpricht,  Muenter,  Ruehle,  Pernice,  Schirmer, 
Schultze. 

Vratislaviae :  Aubert,  Betschler,  Freund,  Heidenhain, 
Klopsch,  Lebert,  Lewald,  Marbach,  Middeldorpf,  Paul. 

In  exercitationibus  anatomicis  et  physiologicis  111.  Budge, 
in  chemicis  111.  Limpricht;  in  operationibus  in  cadavere  in¬ 
stitutis  111.  Middeldorpf  et  111.  Bardeleben,  in  clinico  chirur¬ 
gico  et  ophthalmiatrico  IU.  Middeldorpf  et  111.  Bardeleben; 
in  medico  III.  Lebert  et  111.  Ruehle,  in  obstetricio  Beat. 
Betschler  et  111.  Pernice  duces  mihi  fuerunt. 

In  exercitationibus  clinicis  et  policlinicis  benignissime  me 
adjuverunt  Vratislaviae  viri  experientissimi: 

DD,  Caro,  Dittmar,  Fuhrmann,  Humelet,  Jaensch,  Koer- 
ner,  Reichelt,  Reinhardt,  Ressel,  Schiffer,  Sommerbrodt,  Wyss. 

Gryphiae:  DD.  Bennecke,  Heinecke,  Reschop,  Schaefer, 
Schirmer,  Schmidt.  -  i  ,  , 

Quibus  omnibus  viris,  optime  de  me  meritis  gratias  ago 
quam  maximas  semperque  gratum  conservabo  animum. 

Tentaminibus  vero  et  physico  et  medico,  et  rigoroso 
superatis,  spero  fore,  ut,  dissertatione  thesibusque  palam  de¬ 
fensis,  summi  in  medicina  et  chirurgia  honores  in  me  confe¬ 
rantur.  — 

Theses. 


1.  Gustus  in  anteriore  linguae  parte  non  dependet  a 
.•  ramo  linguali  nervi’  trigeminis  ^ 

2.  In  morbis  acutis  thermometrum  excellentissimum 
diagnosis  et  prognosis  adjumentum. 

3.  Ad  tumores '  cognoscendos  Middeldorpf’  methodo 
acidopeirastica  optime  utimur. 

4.  In  partu  difficili  injectiones  Morphii  subcutaneae 
’  ad  dolores  diminuendos  optimae. 


